b"\n_START_ARTICLE_\nKeylor Navas\n_START_SECTION_\nDeportivo Saprissa\n_START_PARAGRAPH_\nVa debutar com a futbolista professional al Deportivo Saprissa, amb l'equip costa-riqueny va aconseguir sis campionats nacionals i una Copa de Campions de la Confederaci\xc3\xb3 del Nord, Centream\xc3\xa8rica i el Carib de Futbol Associaci\xc3\xb3.\n_START_SECTION_\nAlbacete Balompi\xc3\xa9\n_START_PARAGRAPH_\nAl mercat d'estiu de l'any 2010 fitxa per l'Albacete Balompi\xc3\xa9 que militava a la segona divisi\xc3\xb3 espanyola, tot i fer una molt bona temporada no pot evitar que el seu equip baixi a la Segona divisi\xc3\xb3 espanyola de futbol B.\n_START_SECTION_\nLlevant Uni\xc3\xb3 Esportiva\n_START_PARAGRAPH_\nDespr\xc3\xa9s de la bona temporada a l'Albacete Balompi\xc3\xa9 se'n va cedit al Llevant Uni\xc3\xb3 Esportiva, guardant-se l'equip valenci\xc3\xa0 una opci\xc3\xb3 de compra. Debuta amb el Llevant Uni\xc3\xb3 Esportiva en competici\xc3\xb3 oficial el dia 13 de desembre del 2011 contra el Deportivo de La Corunya a Riazor, patit que va acabar 3-1 a favor dels gallecs, tot i que al partit de tornada el Llevant Uni\xc3\xb3 Esportiva aconsegueix remuntar l'eliminat\xc3\xb2ria._NEWLINE_A la Lliga BBVA va debutar a l'\xc3\xbaltima jornada del campionat, ja que Gustavo Adolfo Mun\xc3\xbaa Vera va complir el cicle de targetes, va fer una bona actuaci\xc3\xb3 i no va encaixar cap gol.\n_START_SECTION_\nReial Madrid\n_START_PARAGRAPH_\nEl dia 3 d'agost de 2014 el Real Madrid CF confirm\xc3\xa0 el fitxatge del porter per uns 10 milions d'euros, estipulats com a cl\xc3\xa0usula de rescissi\xc3\xb3 del seu contracte amb el Llevant. Navas fitx\xc3\xa0 amb el Madrid per sis temporades.Despr\xc3\xa9s de jugar a l'ombra d'Iker Casillas durant les primeres temporades, va assolir el rol de primer porter. En el seu palmar\xc3\xa8s amb el club blanc destaquen les tres edicions consecutives de la Lliga de Campions disputades entre els anys 2015 a 2018.\n_START_SECTION_\nParis Saint-Germain\n_START_PARAGRAPH_\nEl 2 d'agost de 2019 sortir\xc3\xa0 del Reial Madrid en direcci\xc3\xb3 al vigent campi\xc3\xb3 franc\xc3\xa8s, el Paris Saint-Germain. Aquesta decisi\xc3\xb3 es deur\xc3\xa0 a la incorporaci\xc3\xb3 del belga Tibout Courtois al seu ex-equip, que guanyar\xc3\xa0 aviat la confian\xc3\xa7a del t\xc3\xa8cnic Zin\xc3\xa9dine Zidane i es far\xc3\xa0 amb el lloc de porter titular. El club parisenc cedir\xc3\xa0 al franc\xc3\xa8s Marrion Areola al Reial Madrid amb l'objectiu d'ocupar l'espai del costa-riqueny.\n_START_SECTION_\nSelecci\xc3\xb3 nacional\n_START_PARAGRAPH_\nVa debutar amb la seva selecci\xc3\xb3 l'any 2008 contra la selecci\xc3\xb3 de futbol de Surinam, partit en el qual els costa-riquenys van guanyar 1-4. Amb la selecci\xc3\xb3 de futbol de Costa Rica va jugar la Copa d'Or de la Concacaf del 2009, on va ser escollit el millor porter. Fins ara ha jugat 32 partits amb Los Ticos."